คุณคะ ตอนนี้ลูกหนูป่วยมาได้ 3 วันแล้วค่ะ วันแรกไข้ 38 แล้วก็เริ่มดีขึ้น วันที่ 2 วัดไข้แล้วนะคะ 37 นิดๆ ก็คิดว่าคงจะหายแล้ว แต่พอตกดึกก็ไข้ขึ้นมา 39.3 ค่ะ ไข้ขึ้นๆลงแบบนี้น้องจะเป็น rsv ไหมคะ กินอะไรได้ไม่มาก กินแต่นมค่ะ น้องอายุ 1 ปี 2 เดือนค่ะ มีอาการไอ แล้วก็มีน้ำมูกค่ะ ขอบค่ะ
สวัสดีค่ะอาการมีไข้สูง ไอในเด็กนั้น มีสาเหตุได้จากหลายอย่างแต่ส่วนมากก็จะเกี่ยวกับทางเดินหายใจติดเชื้อ ไม่ว่าจะเป็นที่คอ ไซนัส ต่อมทอนซิล หลอดลม หรือช่องปอด ควรใช้การตรวจร่างกายร่วมด้วยจึงจะบอกได้แน่ชัดไวรัส RSV นั้นเป็นเชื้อไวรัสที่ก่อให้เกิดการติดเชื้อในทางเดินหายใจในเด็ก สามารถทำให้เกิดปอดอักเสบหรือหลอดลมอักเสบได้ ติดต่อกันทางไอ จามใส่กัน หลังหายแล้วยังสามารถทำให้หลอดลมยังไวต่อการกระตุ้นได้อีกเป็นเดือน โดยการมีไข้ก็อาจมีไข้สูงได้ แต่ไม่ได้จำเพาะว่าต้องเป็นไข้ขึ้นๆลงๆจึงจะเป็นไวรัสตัวดังกล่าว โดยการรักษานั้น ไม่มียาฆ่าเชื้อที่จำเพาะต่อโรคค่ะ การรักษาจึงเน้นที่การประคับประคองและรักษาภาวะแทรกซ้อนจากตัวโรคแนะนำพบแพทย์ให้ได้การวินิจฉัยที่แน่นอน หากเป็นเรื่องไวรัส RSV จริงก็คือรักษาตามอาการ และสังเกตอาการหอบเหนื่อยมาก ถ้ามีอาจจะต้องช่วยหายใจ แต่ส่วนใหญ่ก็ไม่ได้รุนแรงมากค่ะ รักษาคล้ายกับโรคหวัดทั่วไปการดูแลเบื้องต้น ให้กินยาลดไข้และเช็ดตัวทุก 4 ชั่วโมง หลีกเลี่ยงบริเวณที่มีอากาศเย็นจัดหรือมีฝุ่นมาก และล้างมือให้ลูกบ่อยๆเพื่อป้องกันการติดเชื้อหรือแพร่เชื้อของโรคติดเชื้อในทางเดินหายใจ